joelniklaus/EU_Wikipedias huggingface dataset:
Thomas Heurtel

Thomas Heurtel (s. 10. huhtikuuta 1989 Béziers) on ranskalainen koripalloilija.

Pelintekijänä pelaava Heurtel on edustanut ranskalaisten seurajoukkueiden lisäksi espanjalaisia joukkueita sekä turkkilaista Anadolu Efesiä.

Ranskan maajoukkueessa Heurtel on voittanut olympiahopeaa Tokiosta 2020, pronssia vuoden 2014 MM-kilpailuista ja Euroopan-mestaruuden Sloveniassa 2013. Hän karsiutui aluksi vuoden 2015 EM-kilpailujen Ranskan joukkueesta, mutta hänet nostettiin kisaryhmään Antoine Diot’n loukkaannuttua. Heurtelin seura kielsi tätä kuitenkin osallistumasta turnaukseen, ja Heurtelin tilalle nimettiin Léo Westermann.

Lähteet 
 Thomas Heurtel Europe Stats Basketball-Reference.com 
 Thomas Heurtel  acb.com 
 Profiili euroleague.net 
 Thomas Heurtel basketball profile eurobasket.com

Viitteet 

Ranskalaiset koripalloilijat
Ranskalaiset olympiamitalistit
Vuonna 1989 syntyneet
Elävät henkilöt
Abgar V

Abgar V Ukkama oli Syyriassa sijainneen Osroenen kuningaskunnan hallitsija vuosina 4 eaa. – 7 ja 13–50. Abgar tunnetaan parhaiten kristillisestä myytistä, jonka mukaan hän olisi käynyt syyriankielistä kirjeenvaihtoa Jeesuksen kanssa. Tämän vuoksi Ortodoksinen kirkko, syyrialais-ortodoksinen kirkko ja Armenian apostolinen kirkko pitävät Abgaria pyhimyksenä.

Abgarin ja Jeesuksen väitetty kirjeenvaihto

Kirkkoisä Eusebios Kesarealainen julkaisi Abgarin ja Jeesuksen kirjeet teoksensa Kirkkohistoria ensimmäisessä osassa ja mainitsi niiden olevan vuodelta 28 tai 29. Tarinan mukaan kuningas Abgar oli sairastunut lepraan ja kuultuaan Jeesuksen ihmeteoista kirjoitti tälle seuraavan sisältöisen kirjeen, jossa kutsui hänet pääkaupunkiinsa Edessaan:

Eusebioksen mukaan Jeesus kuitenkin kieltäytyi kohteliaasti Agbarin pyynnöstä ja lähetti hänelle seuraavan sisältöisen vastauskirjeen:

Eusebioksen mukaan Ananias-niminen lähetti kuljetti kirjeet Jerusalemin ja Edessan välillä. Eusebios kertoo myös, että Jeesuksen kuoltua Tuomas lähetti Edessaan Taddeuksen, joka todella paransi Abgarin sairauden. Tarina Abgarin ja Jeesuksen kirjeenvaihdosta esiintyy pidemmälle kehitellyssä muodossa Addain oppi -nimisessä syyrialaisessa käsikirjoituksessa.

Nykyisen käsityksen mukaan Abgarin ja Jeesuksen kirjeet ovat luultavasti 300-luvun alussa tehty väärennös. Väärennöksen todennäköisenä tarkoituksena oli osoittaa, että kristinusko olisi levinnyt Edessaan jo apostolisena aikana, mikä nykykäsityksen mukaan ei voi olla lainkaan mahdollista. Muun muassa koko Raamattua huijaukseksi väittänyt tutkija Joseph Wheless oli sitä mieltä, että Eusebios oli itse väärennöksen takana. Toinen mahdollisuus on, että Eusebios sai kirjeiden kopiot joltain toiselta ja luuli niitä aidoiksi. Eusebioksen julkaisemien kirjeiden innoittamina jotkut muut tekivät myöhemmin lisää väärennettyjä kuningas Abgarin kirjeitä, joissa tämä mainosti Jeesuksen parantajankykyjä muille Lähi-idän hallitsijoille. Abgarin ja Jeesuksen kirjeiden todenperäisyyttä alettiin epäillä jo 400-luvulla. Siitä huolimatta ne olivat hyvin suosittuja keskiajalla ja Jeesuksen kirjeen kopioista tehtiin onnea tuottavia amuletteja ja talismaaneja. Vielä 1700-luvullakin monet eurooppalaiset uskoivat niiden aitouteen.

Mandylion-liina

Abgar-myytin laajemman version mukaan Jeesus olisi lähettänyt Abgarille Ananiaan mukana liinan, johon oli kuivannut kasvonsa, ja nimenomaan liina paransi Abgarin. Tämän tarinan mukaan apostoli Taddeus myös kastoi Abgarin ja kaikki edessalaiset kristityiksi. Liinasta, johon oli yliluonnollisesti piirtynyt Jeesuksen kasvojen kuva, tuli mandylion, kaikkein ensimmäinen ikoni, kun Abgar asetti sen koristeltuna näytteille Edessan kaupunginportin seinään.

Lähteet

Osroenen kuninkaat
Pyhät
Plain Ride

Plain Ride on vuonna 2004 perustettu suomalainen rockyhtye, joka on julkaissut viisi studioalbumia. Sen johtohahmona toimii myös Circlessä ja Pharaoh Overlordissa soittava kitaristi-laulaja Janne Westerlund, joka perusti Plain Riden alun perin vain yhden albumin levyttämistä varten. Plain Ridea pidetään yhtenä Suomen merkittävimmistä vaihtoehtorockia soittavista yhtyeistä ja sitä on kutsuttu jopa 2000-luvun parhaaksi kotimaiseksi yhtyeeksi.

Diskografia 
On the Flow (2005)
Strange Trial (2007)
House on the Hill (2009)
Stonebridge (2011)
Skeleton Kites (2014)

Lähteet 
Plain Ride Discogs.

Viitteet

Suomalaiset rockyhtyeet
Kuittinen (täsmennyssivu)

Kuittinen on paikkakunta ja sukunimi:

 Kuittinen, paikkakunta Venäjän Karjalassa

Sukunimi
 Ilari Kuittinen, yritysjohtaja, toinen pelitalo Housemarquen perustajista
 Juho Kuittinen (1889–1956), talonomistaja, kunnallisneuvos ja kansanedustaja (SDP)
 Kaj Kuittinen (s. 1948), säveltäjä, muusikko
 Luka Kuittinen (s. 2003), jalkapalloilija
 Markku Kuittinen (1948–2012), purjelentäjä
 Markku Kuittinen (s. 1962), fysiikan professori
 Outi Kuittinen (s. 1962), Itä-Suomen yliopisto professori ja ylilääkäri
 Risto Kuittinen (s. 1946), Geodeettisen laitoksen ylijohtaja
 Sonja Kuittinen (s. 1990), näyttelijä ja muusikko
 Tuula Kuittinen, nyk. Tuula Ikonen-Graafmans (s. 1947), Keskustan ent. kansanedustaja
 Tuuli Kuittinen (s. 1964), elokuvaleikkaaja
 Viljo Kuittinen, saarnaaja, kuittislaisuuden perustaja.

Luettelot henkilöistä sukunimen mukaan
Sallan sohvalla

Sallan sohvalla – suomalaisen psykiatrian menestystarinoita on suomalainen lyhytelokuva vuodelta 1998. Teoksen on ohjannut, käsikirjoittanut ja tuottanut Anssi Mänttäri. Aiheena on näyttelijän käynti psykiatrin vastaanotolla.

Näyttelijät

Synopsis
Psykiatri Salla Kohtavaara on palkannut pikkusiskonsa Hillan vastaanottoapulaisekseen. Alussa Salla ja Hilla käyvät keskustelua. Hetken päästä asiakkaaksi tulee kuuluisa näyttelijä Jukka-Pekka Palo, joka ensin miettii, onko sohvalla makaaminen psykiatrin vastaanotolla peräti naurettavaa. Hän alkaa kertoa näyttelijäntyönsä kipupisteistä. Näyttelijä vapautuu pikkuhiljaa ja alkaa siteerata tunnettuja näytöskappaleita sekä analysoida suomalaisen näyttämötaiteen tilaa ylipäätään. Kun näyttelijä pääsee vauhtiin, Salla ei juuri saa suunvuoroa. Teoksen loppuminuutit ovat Palon monologia. Aivan lopussa mies huutaa "nainen", mistä Salla säikähtää.

Huomioita
Sallan sohvalla on julkaistu draamaelokuvan Kello DVD-laitoksen lisämateriaalina. Elokuvan alkukuvassa nähdään Tom Wentzel cameona. Rooliin ei kuulu vuorosanoja. Teoksessa on kolme näytelmäsitaattia Palon tulkitsemina: Aleksis Kiven Nummisuutarit sekä William Shakespearen Hamlet ja Richard III.

Lähteet ja viitteet
Lyhytelokuva Sallan sohvalla

Aiheesta muualla
Elokuvauutiset.fi 

Suomalaiset lyhytelokuvat
Vuoden 1998 suomalaiset elokuvat
Kaisa Pylkkänen

Kaisa Pylkkänen (s. 1974) on suomalainen käsikirjoittaja, ohjaaja ja stand up -koomikko. 

Pylkkänen on ollut luomassa muun muassa sarjoja Uutishuone, Käenpesä ja Matkaoppaat ja kirjoittamassa poliittisia satiireja YleLeaks sekä Itse valtiaat. Hänet on nähty myös "Nelosen Stand up!" -ohjelman toisella ja kolmannella kaudella, sekä vakiovieraana keskustelemassa mm. ohjelmissa Jälkiviisaat ja Popkult. Pylkkänen on kirjoittanut televisiolle vuodesta 1998 ja tehnyt stand upia vuodesta 2010. Hän on All Female Panel -koomikkokollektiivin perustajajäsen. Hänet nähtiin myös roastaamassa Keskusta-puoluetta ohjelmassa Krissen vaaligrilli vaalien alla 2011. 

Pylkkänen on toiminut myös käsikirjoittajien killan ja Suomen näytelmäkirjailijaliiton hallituksissa.

Filmografia
 Pientä laittoa (2019) käsikirjoittaja
 Naurun tasapaino (2013-2014) käsikirjoittaja
 YleLeaks (2013) vastaava käsikirjoittaja 
 Duudsonit tuli taloon (2012) käsikirjoittaja, 2. tuotantokausi
 Ylläs - huipulla tuulee (2012) ohjaaja & käsikirjoittaja, 1. tuotantokausi
 Matkaoppaat (2009-2011) ohjaaja
 Uutishuone (2009) käsikirjoittaja
 Sukupuu (2006) käsikirjoittaja
 Talo (televisiosarja) (2005) käsikirjoittaja 
 Unelmakämppä (2004) käsikirjoittaja
 Käenpesä (2004-2005) pääkäsikirjoittaja, 1. tuotantokausi
 Itse valtiaat (2002-2003, 2008) käsikirjoittaja ja kiitokset
 Salatut elämät (1999-2002) käsikirjoittaja

Lähteet

Aiheesta muualla 
 www.kaisapylkkanen.com - kotisivut

Suomalaiset käsikirjoittajat
Vuonna 1974 syntyneet
Elävät henkilöt
Ivar Eriksen

Alf Ivar Eriksen (s. 7. maaliskuuta 1942 Hamar) on entinen norjalainen pikaluistelija. Eriksen oli maailman parhaita keskimatkojen (1 000–3 000 metriä) luistelijoita 1960-luvun lopulla ja 1970-luvun alussa.

Ivar Eriksen aloitti pikaluistelu-uransa kaudella 1958–1959 synnyinseudullaan Hamarissa. Myöhemmin hän siirtyi edustamaan oslolaisseuraa. Eriksen nousi pinnalle vuonna 1963, kun hän teki Oslon Bislettillä maailmanennätyksen 3 000 metrillä ajalla 4.33,0. Seuraavan vuoden olympialaisissa Innsbruckissa tuli kuudes sija 1 500 metrillä. Vuoden 1968 olympialaisissa Grenoblessa hän saavutti ainoan kansainvälisen palkintosijansa saavuttaessaan hopean 1 500 metrillä. Seuraava vuonna Eriksen teki vielä ME:n 1 000 metrillä Inzellissä ajalla 1.19,5.

Pikaluistelussa tapahtui 1960-luvun lopulla merkittäviä muutoksia. Vuonna 1970 pidettiin ensimmäiset sprintterien MM-kisat Yhdysvaltain West Allisissa. Eriksen sijoittui kisoissa neljänneksi. Seuraavan vuoden sprintterien MM-kisoissa Saksan Inzellissä.

Luistelun ammattimaistumisen myötä sprintteriluistelijat itse alkoivat suunnitella omaa ammattilaissarjaa lyhenteellä ISSL. Ivar Eriksen liittyi siihen. Ammattilaisliiga pyöri Euroopassa kaksi talvikautta päättyen keväällä 1974 rahoitusvaikeuksiin. Sen jälkeen Eriksen on toiminut luisteluvalmentajana Oslossa.

Henkilökohtaiset ennätykset 

 500 metriä: 39,1
 1 000 metriä: 1.19,2
 1 500 metriä: 2.04,0 
 3 000 metriä: 4.30,9 
 5 000 metriä: 7.55,6 
 10 000 metriä: 16.33,4

Lähteet 

Norjalaiset pikaluistelijat
Norjalaiset olympiamitalistit
Vuonna 1942 syntyneet
Elävät henkilöt
Kim Tillie

Kim Tillie (s. 15. heinäkuuta 1988 Cagnes-sur-Mer) on ranskalainen koripalloilija.

Isona laitahyökkääjänä pelaava Tillie edusti vuosina 2006–2010 Utahin yliopiston joukkuetta, minkä jälkeen hän on pelannut ranskalaisissa ja espanjalaisissa seurajoukkueissa.

Ranskan maajoukkueessa Tillie on voittanut pronssia vuoden 2014 MM-kilpailuista.

Lähteet 
 Kim Tillie Europe Stats Basketball-Reference.com 
 Profiili fiba.com 
 Kim Tillie lnb.fr 
 Profiili  acb.com 
 Kim Tillie basketball profile eurobasket.com

Viitteet 

Ranskalaiset koripalloilijat
Vuonna 1988 syntyneet
Elävät henkilöt
Alice Ball

Alice Augusta Ball (24. heinäkuuta 1892 – 31. joulukuuta 1916) oli yhdysvaltalainen kemisti, joka kehitti lepran hoidossa aina 1940-luvulle saakka käytetyn öljyuutteen. Hän oli myös ensimmäinen Havaijin yliopistosta valmistunut nainen ja afroamerikkalainen.

Varhaisvaiheet  
Alice Augusta Ball syntyi 24. heinäkuuta 1892 Seattlessa Washingtonissa. Hänen vanhempansa olivat James Presley ja Laura Louise (Howard) Ball. James Presley oli toimittaja, valokuvaaja ja asianajaja, ja perhe kuului ylempään keskiluokkaan. Ballin isoisä James Ball Sr. oli myös kuuluisa valokuvaaja ja yksi ensimmäisistä afroamerikkalaisista varhaista valokuvausmenetelmää dagerrotypiaa käyttäneistä henkilöistä. James Ball Sr. muutti Havaijille vuonna 1903, mutta hän kuoli seuraavana vuonna ja perhe muutti takaisin Seattleen vuonna 1905.

Yhdysvaltalaiset kemistit
Vuonna 1892 syntyneet
Vuonna 1916 kuolleet
Afroamerikkalaiset
Linnunsilmät

Linnunsilmät (Chrysosplenium) on rikkokasveihin kuuluva suku, jossa on noin 55 lajia yksi- ja monivuotisia ruohokasveja. Niitä esiintyy Euroopassa, Aasiassa ja Pohjois-Amerikassa. Kaksi linnunsilmälajia, kevätlinnunsilmä ja lapinlinnunsilmä kasvavat luonnonvaraisina Suomessa. Linnunsilmiä voidaan viljellä myös perennana.

Lajeja 
 kevätlinnunsilmä (Chrysosplenium alternifolium)
 lännenlinnunsilmä (Chrysosplenium oppositifolium)
 lapinlinnunsilmä (Chrysosplenium tetrandrum)
 harjalinnunsilmä (Chrysosplenium macrophyllum)

Lähteet

Aiheesta muualla 
 Kassu – Kasvien suomenkieliset nimet: Linnunsilmät (Chrysosplenium)
 Suomen Lajitietokeskus: Linnunsilmät – Chrysosplenium

Rikkokasvit
Dimitri Qvintus

Dimitri Qvintus (s. 1987) on Suomen kehitysyhteistyö- ja ulkomaankauppaministeri Ville Skinnarin erityisavustaja. Hän siirtyy lääkeyhtiö Bayer AG:n suomalaisen tytäryhtiön yhteiskuntasuhdepäälliköksi heinäkuussa 2020.

Ennen nykyistä tehtäväänsä Qvintus toimi pääministeri ja Suomen Sosialidemokraattisen Puolueen puheenjohtajan Antti Rinteen sekä tämän seuraajan pääministeri Sanna Marinin erityisavustajana, poliittisena neuvonantajana ja viestintävastaavana.  Lisäksi Qvintus on toiminut sosialidemokraattisen eduskuntaryhmän viestintäsihteerinä, valtiovarainministeri Jutta Urpilaisen mediasuhteista vastaavana erityisavustajana sekä avustanut entistä peruspalveluministeri Maria Guzeninaa.

Qvintus siirtyi politiikkaan vuonna 2011. Ennen sitä hän teki toimittajan töitä Suomen Golflehdessä sekä kirjoitti vapaana toimittajana Suomen Kuvalehteen ja Metroon. Helsinkiläinen Qvintus on vuodesta 2014 lähtien ollut Iltalehden bloggaaja, ja hän kirjoittaa lisäksi blogia Uuden Suomen Puheenvuorossa. Iisalmessa, Pohjois-Savossa syntynyt Qvintus on kertonut olevansa evakkoisovanhempiensa kautta taustaltaan sekä identiteetiltään osaksi karjalainen ja ortodoksi.

Dimitri Qvintus on ollut myös ääninäyttelijänä. Qvintus on esiintynyt vuosina 1994–2010 piirros- ja animaatioelokuvissa ja -sarjoissa. Hänen roolejaan ovat Pärsky (Pieni merenneito), Kikero (101 dalmatialaista), Skippy (Animaaniset), Nalle (jaksot 1–9) (Franklin), Jaska (Ipanat), Ruma Ankanpoikanen (nimirooli), Kippo (Kaunotar ja hirviö – Lumottu joulu) sekä Mainio Manu (nimirooli).

Lähteet

Aiheesta muualla 
 

Suomalaiset toimittajat
Suomalaiset ääninäyttelijät
Vuonna 1987 syntyneet
Elävät henkilöt
Tuxtla Gutiérrez

Tuxtla Gutiérrez on Chiapasin osavaltion pääkaupunki Meksikossa. Vuonna 2014 siellä oli 585 400 asukasta.

Kaupunki sijaitsee 530 metrin korkeudessa vajaat 400 km Oaxacasta itään. Se on osavaltiossaan paitsi hallinnollinen, myös kaupan ja teollisuuden keskus. Kun Chiapasin kaakkoisosasta löytyi öljyä ja maakaasua 1900-luvun lopulla, Tuxtlan taloudellinen merkitys kasvoi.

Lähteet

Aiheesta muualla 

Meksikon kaupungit
Toluca

Toluca on Estado de Méxicoin osavaltion pääkaupunki Meksikossa. Vuonna 2014 siellä oli 520 800 asukasta.

Kaupunki sijaitsee noin 50 km liittovaltion pääkaupungista Méxicosta länteen. Se sijaitsee laaksossa 2680 metrin korkeudessa Nevado de Toluca -tulivuoren juurella.

Lähteet

Aiheesta muualla 

Meksikon kaupungit
Teurikat

Teurikat (Teucrium) on huulikukkaiskasveihin kuuluva kasvisuku. Teurikoihin kuuluu noin sata lajia, jotka ovat monivuotisia ruohokasveja ja ikivihreitä ja kausivihreitä varpuja ja pensaita. Teurikoita esiintyy maailmanlaajuisesti, mutta suurin osa niistä kasvaa Välimeren alueen kuivilla paikoilla. Teurikoiden lehdet ovat aromaattisen tuoksuisia. Monia lajeja viljellään koristekasveina, perennana. Rohtoteurikkaa ja lehtoteurikkaa käytetään lääkekasvina.

Lajeja 
 Teucrium chamaedrys – tammiteurikka
 Teucrium pyrenaicum – rönsyteurikka
 Teucrium scordium – rohtoteurikka
 Teucrium scorodonia – lehtoteurikka
 Teucrium abutiloides – laakeriteurikka
 Teucrium betonicum – madeiranteurikka
 Teucrium botrys – liuskateurikka
 Teucrium brevifolium – kuputeurikka
 Teucrium flavum – keltateurikka
 Teucrium flavum subsp. hellenicum – kreikankeltateurikka
 Teucrium heterophyllum – kanarianteurikka
 Teucrium hircanicum – tähkäteurikka
 Teucrium marum – meriteurikka
 Teucrium microphyllum – egeanteurikka
 Teucrium polium
 Teucrium spinosum – piikkiteurikka

Lähteet

Aiheesta muualla 
 Finto, Kassu – Kasvien suomenkieliset nimet: Teurikat (Teucrium)
 Suomen Lajitietokeskus: Teurikat – Teucrium
 ITIS: Teucrium 
 United States Department of Agriculture (USDA): Teucrium 
 Flora of China: Teucrium
Punaisen hiekan maa

Punaisen hiekan maa ("The Shifting Whispering Sands") on Vivian Clark Gilbertin ja Mary Margaret Hadleyn tekemä kantrikappale. Sen suomenkieliset sanat on tehnyt Saukki..

Kappaleen on suomeksi levyttänyt tiettävästi ainoastaan Olavi Virta, mutta nauhoitus jäi julkaisematta vuonna 1957, jolloin se tehtiin Tukholmassa. Masternauha löytyi talvella 2015 Warner Music Finlandin arkistosta, ja se julkaistaan ep:nä, jolla on myös kappaleet "Uinuvalla laguunilla", "Cowboy Johnny" ja "Anna aurinkoisen paistaa". Ep:n muutkaan kappaleet eivät sisälly Olavi Virta – Laulaja -kokoelmalle, jolle on koottu 601 Virran levytystä.

Alkuperäinen kappale "Shifting Whispering Sands" oli vuonna 1955 suuri menestys, ja sen ovat levyttäneet muun muassa Johnny Cash ja Billy Vaughn.

Lähteet

Musiikkikappaleet
Sauvo Puhtilan sanoittamat kappaleet‎
Yhdysvaltalaiset musiikkikappaleet‎
Pöljän kotiseutumuseo

Pöljän kotiseutumuseo sijaitsee Siilinjärvellä Pöljän kylässä lähellä viitostietä ja Savon rataa. Pöljän kansakoulun opettaja Elsa Väänäsen vuonna 1933 perustama, nyttemmin Silinjärven kunnan ylläpitämä museo on avoinna kesäkaudella parin kuukauden aikana tiistaista lauantaihin, talvikaudella sopimuksen mukaan.

Museo esittelee Siilinjärven seudun historiaa sekä pohjoissavolaista maaseutuelämää 1800-luvulta 1930-luvulle. Museo sijaitsee Pöljänjärven itärannan maisemassa. Aiemman pienviljelijän pihapiirin käsittävällä museoalueella on seitsemän rakennusta 1800-luvun lopulta – 1900-luvun alusta. Nähtävänä on 1800-luvun savutupa, 1700-luvun morsiusaitta, maitoaitta, navetta, eloaitta, riihi ja savusauna.
 
Museoalue sijaitsee Pöljän muinaisjäännösalueella ja pihapiiristä on arkeologisissa tutkimuksissa löydetty muun muassa kampakeramiikkaa, kiviesineiden kappaleita ja muinainen tulisija, joten paikalla lienee ollut asutusta jo kivikaudella. Pöljän kylän muinaislöytöjen mukaan on nimetty eräs kivikauden loppupuolella valmistettu keramiikkatyylikin Pöljän keramiikaksi.

Kesäkaudella museoalueella tai sen välittömässä läheisyydessä on järjestetty lavatansseja. Museon yhteydessä sijaitsee 1900-luvun alulta oleva kotiseututalo (Myllyharjun tupa). Pöljän kotiseutumuseo on yksi Pöljän kylän kulttuuripolun kohteista. Museon välittömässä läheisyydessä oleva kunnan uimaranta.

Lähteet

Aiheesta muualla
 Pöljän kylä (poljankyla.com)
 Siilinjärvi, Pöljän kotiseutumuseo (savonsanomat.menoinfo.fi)
Siilinjärvi
Suomen kotiseutumuseot
Museopedagoginen yhdistys Pedaali

Museopedagoginen yhdistys Pedaali ry on 2005 perustettu museopedagogien, museoiden yleisötyöläisten ja alan opiskelijoiden yhdistys, jonka tavoitteena on edistää museopedagogista toimintaa, vahvistaa museoiden yleisötyötä tekevien ammatillista identiteettiä ja arvostusta sekä tukea jäsentensä ammatillista kehittymistä. 

Yhdistys ottaa kantaa museotoimintaa ja yleisösuhteita koskevaan keskusteluun, toimii alan keskustelufoorumina ja tarjoaa jäsenistölleen koulutusta ja verkostoja. Yhdistyksellä on oma julkaisusarjansa Pedafooni.

Vuoden museopedagoginen teko -palkinto 
Yhdistys myöntää vuosittain Vuoden museopedagoginen teko -palkinnon. Palkinnolla pyritään vaikuttamaan museopedagogian arvostukseen ja nostamaan alaan liittyvää tietoisuutta suuren yleisön keskuudessa. Tunnustuksen  tarkoituksena on nostaa esiin esimerkillisiä ja huomionarvoisia museoiden yleisötyöhön ja pedagogiseen toimintaan liittyviä hankkeita ja toimintamalleja. Palkinnon saaja valitaan jäsenistöltä saatujen ehdotusten joukosta.

Palkintoon kuuluvat taiteilija Kalle Hammin toteuttama Pedaali-pienoisveistos sekä kunniakirja.

Vuoden museopedagoginen teko -palkinnon ovat tähän mennessä saaneet:
2006 Turun opetustoimen Kulttuuripolku -työryhmä 
2007 Opetushallituksen suunnittelija Heljä Järnefelt
2008 Museologia tänään -julkaisu (toim.) Pauliina Kinanen, julkaisija Suomen Museoliitto
2009 Jyväskylän Kulttuuriluotsi-toiminta
2010 Tampereen kaupungin Taidekaari-kulttuurikasvatusohjelma (Tampereen kaupungin museopalveluiden TAITE-yksikkö, kulttuuripalvelut ja perusopetus)
2011 Uudenmaan taidetoimikunnan monikulttuurisuusläänintaiteilija Outi Korhonen 
2012 Taide jää mieleen -hanke (Aboa Vetus & Ars Nova -museo, Turun kaupungin sosiaali- ja terveystoimi sekä Työsuojelurahasto)
2013 Avara museo – kehittyvä oppimisympäristö -hanke (Suomen museoliitto)
2014 Sirkushevoset sairastaa  - pedagoginen konservointihanke (Keravan taidemuseo ja Metropolia ammattikorkeakoulun esinekonservointi)
2015 Adoptoi monumentti -hanke (Pirkanmaan maakuntamuseo)
2016 Nostalgiset naiset -projekti (Lottamuseo, Keuda ammattiopisto ja Laurea ammattikorkeakoulu)
2017 Minä ja muotokuva -taidekasvatuspaketti (Keuruun museo)
2018 Espoo sisällissodassa -hankkeen nuorisoyhteistyö (Espoon kaupunginmuseo)
2019 Luminaari-hanke (Tuusulan museo)
2020 InterActive History -projektin Utra ennen ja nyt -toiminta (Pohjois-Karjalan museo)

Lähteet  
http://pedaali.fi/fi/yhdistys
http://pedaali.fi/fi/vuoden-museopedagoginen-teko

Aiheesta muualla 
 Pedaalin www-sivut 
 Museopedagoginen teko 2013  
 Museopedagoginen teko 2014 

Museot
Oikeesti aikuiset 2

Oikeesti aikuiset 2 on vuonna 2013 ensi-iltansa saanut komediaelokuva, joka on jatko-osa vuoden 2010 elokuvalle Oikeesti aikuiset. Elokuvan on ohjannut Dennis Dugan ja sen ensi-ilta oli 12. heinäkuuta 2013. Kriitikot haukkuivat elokuvan lyttyyn, mutta edeltäjänsä tavoin se menestyi kaupallisesti erittäin hyvin. Elokuva sai kaikkiaan kahdeksan Golden Raspberry -ehdokkuutta, muttei voittanut yhtäkään.

Juoni 
Lenny Feder on muuttanut perheineen takaisin samaan pikkukaupunkiin, jossa hän ja hänen lapsuudenystävänsä varttuivat. Tällä kertaa aikuiset saavat mojovan opetuksen jälkikasvultaan tunnetusti yllätyksiä pursuavana päivänä, nimittäin viimeisenä koulupäivänä.

Näyttelijät

Lähteet

Aiheesta muualla 
 

Vuoden 2013 yhdysvaltalaiset elokuvat
Yhdysvaltalaiset komediaelokuvat
Yhdysvaltalaiset road moviet
Columbia Picturesin elokuvat
Aleksej Fedotov

Aleksej Fedotov (s. 25. lokakuuta 1991) on suomalainen kansalaisaktivisti, puoluetaustaltaan sosialidemokraatti. Hän toimi  Suomen Ammattiin Opiskelevien Liitto – SAKKI:n puheenjohtajana vuosina 2012–2015.

Ura ja elämä 

Fedotov on kotoisin Valko-Venäjältä, josta hän muutti maan poliittisen tilanteen takia perheensä kanssa Suomeen vuonna 1997. Koulutukseltaan Fedotov on merkonomi valmistuttuaan vuonna 2010 Suomen Liikemiesten Kauppaopistosta. Toimiessaan SAKKI ry:n puheenjohtajana Fedotov profiloitui erityisesti koulutuksellisen tasa-arvon ja syrjäytyvien nuorten puolestapuhujana. Lisäksi Fedotov on aktiivisesti kritisoinut Kataisen ja Stubbin hallitusten koulutusleikkauksia tuoden esille niistä mahdollisesti syntyviä seurauksia.

Lähteet

Aiheesta muualla
 

Suomalaiset kansalaisaktivistit
Suomalaiset järjestöjohtajat
Vuonna 1991 syntyneet
Elävät henkilöt
Plateía Koumoundoúrou

Plateía Koumoundoúrou () on kaupunginosa Ateenassa Kreikassa. Se sijaitsee Ateenan ydinkeskustan länsipuolella ja kuuluu kaupungin 1. suuralueeseen. Kaupunginosan keskus on samanniminen Koumoundoúroksen aukio, jonka ympäristön kaupunginosa käsittää.

Koumoundoúroksen aukio on nimetty pääministeri Aléxandros Koumoundoúroksen mukaan. Aukion nykyinen virallinen nimi on Plateía Eleftherías (Πλατεία Ελευθερίας, ”Vapauden aukio”), mutta se ei ole tullut käyttöön laajalti. Aukiolla sijaitsevat muun muassa Ateenan pinakoteekki sekä Ágioi Anárgyroi -kirkko.

Kaupunginosan itäpuolella sijaitsee Omónoian kaupunginosa, kaakkoispuolella Psyrí, länsipuolella Kerameikós ja pohjoispuolella Metaxourgeío.

Aiheesta muualla 

Ateenan aukiot
Ateenan kaupunginosat
Manner (Circlen albumi)


Manner on vuonna 2012 ilmestynyt Circlen 40. albumi. Amerikkalainen Hydra Head Records julkaisi sen aluksi vain vinyylinä rajoitettuna 1 000 kappaleen painoksena, Ektro Recordsin CD-versio ilmestyi tammikuussa 2013. Levystä tuli Circlen kolmas Suomen viralliselle listalle päässyt albumi, kun se tuokokuussa 2012 nousi viikon ajaksi sijalle 35.

Levyn kappaleista neljä oli mukana jo pari kuukautta aikaisemmin julkaistulla konserttitallenteella Serpent. Niistä Here Come the Warm Jets on alun perin Brian Enon vuonna 1974 levyttämä. Mannerta pidetään yhtyeen uran yksinkertaisimpana ja helpoiten omaksuttavimpana albumina. Se vaihtelee suoraviivaisesta rockista kokeellisempaan musiikkiin ja levyä on kutsuttu myös synteesiksi Circlen eri tyylilajien kokeiluista.

Kappaleet 
A-puoli
 
 
 
B-puoli

Kokoonpano 
 Mika Rättö – laulu, kosketinsoittimet
 Julius Jääskeläinen – kitara
 Pekka Jääskeläinen – kitara
 Janne Westerlund – kitara
 Jussi Lehtisalo – basso
 Tomi Leppänen – rummut

Lähteet 
Manner Circle Discography.

Viitteet

Circlen albumit
Vuoden 2012 albumit
Mark Knowles

Mark Knowles on muun muassa seuraavien henkilöiden nimi:

Mark Knowles (s. 1971), bahamalainen tennispelaaja
Mark Knowles (s. 1984), australialainen maahockeypelaaja (olympiavoittaja)

Täsmennyssivut
Anders Olivier Saelan

Anders Olivier Saelan () toimi Teknillisen korkeakoulun perustana olleen Helsingin teknillisen reaalikoulun ensimmäisenä johtajana ja loi pohjan Suomen teknilliselle opetukselle. 

Saelanin vanhemmat olivat Hiitolan kirkkoherra Daniel Saelan ja Lovisa Eleonora Söderbom. Tultuaan ylioppilaaksi Viipurin kymnaasista 20-vuotiaana Saelan aloitti opiskelun Keisarillisessa Aleksanterin-Yliopistossa, joskin työskenteli samalla kotiopettajana Nils Nordenskiöldin perheessä.  Filosofian kandidaatiksi hän valmistui 1847 ja opiskeli sitten vielä vuoden kemiaa. Johtajaksi Helsingin teknilliseen reaalikouluun, joka toimi suoraan senaatin manufaktuurikonttorin alaisuudessa, hänet nimitettiin 1848. Saelan valmisteli koulun opetusohjelman, joka vakiintui kymmenen ensimmäisen toimintavuoden jälkeen teknilliseksi ammattiopetukseksi insinööri-, koneinsinööri-, arkkitehti-, kemian teknologian ja maanmittausosastoilla. Hän opetti itse kemiaa, matematiikkaa ja kirjanpitoa, mutta ennen muuta kehitti koulua ja hankki sinne ansioituneita ulkomaisia opettajia. Hän oli myös manufaktuuritoimikunnan jäsen ja 1856 teollisuuden kehittämiseksi perustetun valiokunnan jäsen, teki opintomatkat Eurooppaan 1856 ja 1859 ja valmisteli koulun muuttumisen Polyteknilliseksi kouluksi 1872. Saelan kuoli vain 56-vuotiaana, mutta hänen johtamansa koulu kehittyi nopeasti ensin korkeinta teknillistä opetusta antavaksi Polyteknilliseksi opistoksi 1877 ja sitten yliopistotasoiseksi Teknilliseksi korkeakouluksi 1908.  

Saelanin puoliso vuodesta 1859 oli Fredrika Lovisa Hovin (1838–1913).

Aiheesta muualla
 (Viitattu 23.2.2015)

Lähteet

Suomen oppilaitosten rehtorit
Vuonna 1818 syntyneet
Vuonna 1874 kuolleet
Tom Chilton

Tom Chilton (s. 15. maaliskuuta 1985 Reigate) on brittiläinen autourheilija. Kaudella 2014 hän kilpaili World Touring Car Championship -sarjassa ROAL Motorsportin tallissa. Hänen pikkuveljensä Max Chilton on ajanut Formula 1 -sarjassa. 

Chilton debytoi World Touring Car Championshipissä kaudella 2012, jolloin hän oli Team Aonin Fordilla sarjan 22:s. sijoituttuaan parhaimmillaan sijalle seitsemän. Kaudella 2013 Chilton ajoi RML-tallin Chevroletilla saavuttaen kauden aikana kaksi voittoa ja kaksi kolmatta sijaa ollen sarjan viides. Kaudella 2014 Chilton saavutti yhden voiton ja sarjan kahdeksannen tilan ROAL Motorsportin Chevroletilla. 

Chilton on kilpaillut myös ALMS:issa, Le Mans Seriesissä ja British Touring Car Championshipissä eli BTCC:ssä. BTCC:ssä Chilton voitti Independents' Trophyn vuonna 2010.

Lähteet 

Brittiläiset autourheilijat
Vuonna 1985 syntyneet
British Touring Car Championship -kuljettajat
World Touring Car Championship -kuljettajat
Elävät henkilöt
Helmililjat

Helmililjat eli ruukkuhelmililjat (Muscari) on parsakasveihin (aiemmin hyasinttikasveihin Hyacinthaceae) kuuluva sipulikasvien suku. Siihen kuuluu 30 lajia. Helmililjat esiintyvät luonnossa Välimeren alueella ja Lounais-Aasiassa. Ne kukkivat keväällä, harvoin syksyllä. Usein kellonmuotoiset kukat muodostavat terttukukinnon lehdettömään varteen. Monia helmililjalajeja viljellään koristekasveina, sipulikukkina.

Lajeja 
 tummahelmililja (Muscari armeniacum)
 turkinhelmililja (Muscari aucheri)
 atsurihelmililja eli asuurihelmililja (Muscari azureum)
 hentohelmililja (Muscari botryoides)
 mustehelmililja (Muscari commutatum)
 töyhtöhelmililja eli isohelmililja (Muscari comosum eli Leopoldia comosa)
 isohelmililja eli leveälehtihelmililja (Muscari latifolium)
 terttuhelmililja (Muscari neglectum)
 myskihelmililja (Muscari racemosum, syn. M. muscarimi)
 eskisehirinhelmililja (Muscari sivrihisardaghlarense)

Lähteet

Aiheesta muualla 
 Finto: Kassu – Kasvien suomenkieliset nimet: Muscari

Parsakasvit
Löwen Frankfurt

Löwen Frankfurt on saksalainen jääkiekkojoukkue Frankfurtin kaupungista. Se on perustettu vuonna 2010. Joukkue pelaa Saksan toiseksi korkeimmalla sarjatasolla DEL -liigassa.

Pelaajat

Joukkueenjohto
 Päävalmentaja: Bohuslav Šubr 
 Apuvalmentaja & Kehitysvalmentaja: Jan Barta 
 Maalivahti- & Videovalmentaja: Valtteri Salo 
 Fysiikkavalmentaja: David Dubiel 
 Huoltopäällikkö: Lasse Jokinen 
 Huoltopäällikkö: Marko Suvelo 
 Toimitusjohtaja: Franz-David Fritzmeier 

Lähde: EliteProspects

Lähteet

Aiheesta muualla
Viralliset kotisivut 

Saksalaiset jääkiekkoseurat
Vuonna 2010 perustetut urheiluseurat
Frankfurt am Mainin urheilu
La Paz (Baja California Sur)

La Paz on Baja California Surin osavaltion pääkaupunki Meksikossa. Vuonna 2014 siellä oli 238 800 asukasta.

Kaupunki sijaitsee noin 12 metrin korkeudella merenpinnasta suojaisan La Pazin lahden rannalla. Lahti avautuu Kalifornianlahteen. Espanjalaiset kartoittivat alueen 1500-luvulla, mutta sinne perustettiin jesuiittasiirtokunta vasta 1720. Asuinpaikka hylättiin 30 vuotta myöhemmin. Helmenkalastus ja kaivostoiminta houkuttivat espanjalaisia palaamaan, ja pysyvä kaupunki perustettiin 1811.

Hurrikaani Liza aiheutti syys-lokakuun vaihteessa 1976 kaupungissa yli kolmensadan ihmisten kuoleman ja merkittäviä tuhoja rakennuksille.

Lähteet

Aiheesta muualla 

Meksikon kaupungit
Saltillo

Saltillo on Coahuilan osavaltion pääkaupunki Meksikossa. Vuonna 2014 siellä oli 762 200 asukasta.

Kaupunki on asutettu 1575. Se sijaitsee Meksikon keskiylängön pohjoisreunalla laakeassa laaksossa. Siellä on hieno katedraali 1700-luvulta.

Saltillo on Meksikon koillisosan vanhin kaupunki. Saltillon lintumuseossa on 1800 lajin kokoelma, jonka Aldequndo Garza de Leon  keräsi 40 vuoden aikana.

Saltilloa kutsutaan Meksikon Detroitiksi, koska siellä on suuret Chryslerin ja General Motorsin tehtaat. 90% kaupungin teollisuudesta liittyy autoihin.

Lähteet

Aiheesta muualla 

Meksikon kaupungit
Campeche (kaupunki)

Campeche on Campechen osavaltion pääkaupunki Meksikossa. Vuonna 2014 siellä oli 238 300 asukasta.

Kaupunki sijaitsee Jukatanin niemimaalla hedelmällisen tasangon länsipäässä, missä maasto muodostaa luonnollisen amfiteatterin joka aukeaa Campechenlahdelle. Espanjalaiset perustivat kaupungin vuonna 1540 mayojen kylän paikalle.

Vanhakaupunki on Unescon maailmanperintöluettelossa vuodesta 1999. Se on tyypillinen esimerkki Espanjan siirtomaakauden satamakaupungeista. Kaupungin ympärillä ovat säilyneet sen muurit, jotka suojasivat sitä mereltä tulevilta hyökkäyksiltä. Ensimmäiset muurit rakennettiin 1500-luvulla, ja kun todettiin että ne eivät riitä, 1600-luvun jälkipuoliskolla tehtiin uusi kuusikulmainen muuri ja kahdeksan bastionia ja neljä porttia. Linnoituksen läpimitta on 2,5 km ja muurin korkeus kahdeksan metriä.

Lähteet

Aiheesta muualla 

Meksikon kaupungit
Colima (kaupunki)

Colima on Coliman osavaltion pääkaupunki Meksikossa. Vuonna 2014 siellä oli 148 300 asukasta.

Kaupunki sijaitsee Sierra Madren juurella Colima-joen varrella 520 metrin korkeudessa. Se perustettiin rannikolle vuonna 1523 mutta siirrettiin myöhemmin nykyiselle paikalleen.

Colima valittiin vuonna 2014 Amerikan kulttuuripääkaupungiksi.

Lähteet

Aiheesta muualla 

Meksikon kaupungit
Matkalehti

Matkalehti oli suomalainen matkailualan lehti, joka lakkautettiin helmikuussa 2015. Lehden päätoimittaja oli perustamisesta saakka sen aiempi omistaja Jorma Aula. Lehti siirtyi Otavamedian omistukseen pari vuotta ennen lakkauttamista.

Lähteet

Aiheesta muualla

Suomalaiset aikakauslehdet
Matkailu
Mikko Kammari

Mikko Kammari (; 1. maaliskuuta 1898 Vanha-Pekunitsa – 21. syyskuuta 1965 Moskova) oli inkeriläissyntyinen neuvostoliittolainen filosofi.

Elämäkerta 
Talonpoikaisperheeseen syntynyt Kammari kävi alkeiskoulun jälkeen semstvon opettajaopiston Pietarissa ja työskenteli opettajana ja paikallisen kansanvalistusosaston johtajana. Hän liittyi bolševikkipuolueeseen vuonna 1919, toimi marksismi-leninismin opettajana Leningradin alueen puoluekoulussa ja valmistui Punaisen professuurin instituutista vuonna 1931. Kammari opetti filosofiaa korkeakouluissa ja toimi vuosina 1936–1940 NKP(b):n keskuskomitean Marxin-Engelsin-Leninin instituutin vanhempana tutkijana. Vuonna 1935 hänelle myönnettiin filosofian kandidaatin oppiarvo ja professorin arvonimi. Toisen maailmansodan aikana hän oli Neuvostoliiton radion suomenkielisen toimituksen vastaava toimittaja.

Vuosina 1945–1949 Kammari työskenteli Neuvostoliiton tiedeakatemian filosofian instituutin vanhempana tutkijana ja sektorinjohtajana. Vuonna 1949 hän puolusti väitöskirjaansa Marksizm-leninizm o roli litšnosti v istorii (”Marksismi-leninismi yksilön roolista historiassa”). Vuonna 1950 Kammarille myönnettiin filosofian tohtorin oppiarvo ja vuonna 1954 hänet valittiin tiedeakatemian kirjeenvaihtajajäseneksi. Vuosina 1953–1961 Kammari toimi tiedeakatemian talous-, filosofia- ja oikeustieteiden osaston akateemisena varasihteerinä ja vuodesta 1957 lähtien osaston byroon jäsenenä. Vuosina 1949–1954 hän työskenteli myös NKP:n keskuskomitean Kommunist-aikakauslehden toimittajana ja vuosina 1954–1959 Voprosy filosofii -lehden päätoimittajana.

Kammari tunnetaan useiden Stalinia ylistävien kirjoitusten tekijänä. Hänen Pavel Judinin kanssa kirjoittamansa artikkeli Tovarištš Stalin o razrabotke Leninym materialistitšeskoi dialektiki (”Toveri Stalin Leninin kehittämästä materialistisesta dialektiikasta”, 1932) oli yksi ensimmäisistä julkaisuista, joissa Leninin toimintaa arvioidaan Stalinin näkemysten pohjalta. Kammari osallistui innokkaasti 1930-luvun filosofiseen keskusteluun, jossa hän syytti akateemikko Abram Deborinin ryhmää oikeisto-opportunismista ja trotskilaisuudesta. Hän oli mukana laatimassa muun muassa tiedeakatemian yhteismonografioita O sovetskom sotsialistitšeskom obštšestve (”Neuvostoliittolaisesta sosialistisesta yhteiskunnasta”, 1948), Istoritšeski materializm (”Historiallinen materialismi”, 1950 ja 1954) ja Osnovy marksistskoi filosofii (”Marksilaisen filosofian perusteet”, 1959). Kammari sai väitöskirjastaan tiedeakatemian puhemiehistön rahapalkinnon vuonna 1952 ja vuonna 1954 hänelle myönnettiin työn punaisen lipun kunniamerkki. Hänet on haudattu Moskovaan Novodevitšin hautausmaalle.

Suomennettu teos

Lähteet

Neuvostoliittolaiset filosofit
Inkeriläiset henkilöt
Vuonna 1898 syntyneet
Vuonna 1965 kuolleet
In the Absence of Light

In the Absence of Light on suomalaisen goottimetallin yhtyeen The Man-Eating Treen kolmas studioalbumi. Se julkaistiin 20. maaliskuuta 2015 levymerkillä Ranka Kustannus.

Yhtye aloitti albumin työstämisen elokuussa 2013. Se on The Man-Eating Treen ensimmäinen, jolla laulajana toimii Antti Kumpulainen. Albumi debytoi Suomen virallisen listan sijalla 13.

Kappaleet

Kokoonpano 
 Antti Kumpulainen – laulu
 Janne Markus – kitara
 Antti Karhu – kitara
 Mikko Uusimaa – bassokitara
 Vesa Ranta – rummut

Arvostelut 
 Kaaoszine: 
 Keskisuomalainen:

Lähteet

Aiheesta muualla 
 

The Man-Eating Treen albumit
Vuoden 2015 albumit
Puhosjärvi

Puhosjärvi on Iijoen vesistöalueeseen kuuluva järvi Pudasjärvellä Pohjois-Pohjanmaalla. Järven pinta-ala on 23,68 km², ja sen pinnankorkeus on 176,4 metriä merenpinnan yläpuolella. Puhosjärvi laskee etelässä Välijoen kautta pieneen Kosamonjärveen ja siitä edelleen Puhosjokea pitkin Jaurakkajärveen.

Rantaviivaa järvellä on 59,18 km. Suurimmat selät ovat Materonselkä ja Isoselkä. Suurimpia saaria ovat puolestaan Partasensaari, Iso Pirttisaari, Hautasaari, Korkiasaari ja Lammassaari. Järvi on melko matala, sillä keskisyvyys on vain 2,99 metriä. Suurin syvyys, 11,5 metriä, on mitattu Materonselältä.

Puhosjärven vedenlaatu on erinomainen. Järveen laskevat vesistöt ovat koillisesta laskeva Pääjoki ja luoteesta laskeva Lianoja.

Lähteet

Korpijoen valuma-alue
Pudasjärven järvet
Ateenan konserttitalo

Ateenan konserttitalo (; myös Megaron Musikis) on Ateenan suurin musiikkitalo. Se sijaitsee Vasilíssis Sofías -valtakadulla Plateía Mavílin kaupunginosassa kaupungin keskustan itäpuolella. Talossa järjestetään paitsi konsertteja myös muun muassa teatteri- ja oopperanäytäntöjä, baletti- ja muita tanssiesityksiä sekä luentoja. Konserttitalon omistaa Etairía ton Fílon tis Mousikís (Eταιρία των Φίλων της Mουσικής, ”Musiikin ystävien yhdistys”).

Konserttitalo otettiin käyttöön vuonna 1991. Tuolloin siinä oli kaksi salia. Vuonna 2004 valmistui talon laajennus, jonka seurauksena siinä on nykyisin neljä salia: Chrístos Lamprákis -sali (1 961 paikkaa), Dimítris Mitrópoulos -sali (494 paikkaa), Alexándra Triánti -sali (1 750 paikkaa) sekä pienempi Níkos Skalkótas -sali. Talossa toimii myös Lílian Voudoúrin musiikkikirjasto.

Rakennuksen mukaan on nimetty sen lähellä sijaitseva Mégaro Mousikíksen metroasema.

Lähteet

Aiheesta muualla 

 Μέγαρο Μουσικής Αθηνών. Ateenan konserttitalon verkkosivut.  

Ateenan kulttuuri
Ateenan rakennukset ja rakennelmat
Konserttitalot
Kreikan teatterit
Kickin’ It

Kickin' It on  yhdysvaltalainen taistelulajien inspiroima tilannekomediasarja, jonka on luonut Jim O'Doherty. Se alkoi Disney XD-kaapelikanavalla 13. kesäkuuta 2011, muuten julkaisupäivät vaihtelivat maan mukaan. Sarjasta on julkaistu neljä tuotantokautta ja neljäs kausi tuotettiin vuonna 2014.

Juoni

Sarja kertoo taistelulajeja opettavan Bobby Wasabi-koulun tapahtumista. He tapaavat kamppailulajeja osaavan skeittaajan nimeltään Jack. Dojossa sattuu kaikenlaisia asioita, ja usein dojon loppu on lähellä. Silti yhteistyöllä ja taidolla dojo saadaan pidettyä pystyssä.

Rooleissa

Aiheesta muualla

Yhdysvaltalaiset televisiosarjat
2010-luvun televisiosarjat
Tilannekomediat
Kaskisten satama

Kaskisten satama on Suomen Kaskisissa sijaitseva satama, jonka liikenneyhteyksiä ovat kantatie 67 ja Suupohjan rata. Satama käsittelee yli 1,1 miljoonaa tonnia tavaraa vuodessa. Kaskisten sataman väyläsyvyys on 9,0 metriä. Kaskisten satamaan johtaa syvä ja suojattu väylä, joka oli tunnettu jo keskiajalla.
Kaskisten satama on monipuolinen, kasvava vienti- ja tuontisatama, joka on erikoistunut metsä- ja kemianteollisuuden materiaalivirtoihin. Satamasta on nopea yhteys avomerelle ja Itämeren väylille. Keskeinen, ruuhkaton logistinen sijainti, selkeä infrastruktuuri sekä joustava ja kustannustehokas materiaalien läpimeno ovat sataman etuja.

Lähteet

Kaskisten liikenne
Suomen Itämeren satamat
Kalle Kulmala

Kaarlo (Kalle) Albert Kulmala (27. syyskuuta 1891 Tammela – 4. marraskuuta 1936 Tukholma) oli suomalainen maanviljelijä ja Työväen ja pienviljelijäin puolueen kansanedustaja.

Kulmalan vanhemmat olivat pienviljelijä Kaarle Kulmala ja Serafia Enqvist. Hän kävi kansakoulun ja suoritti 1932–1935 maatalouskoulun Petroskoissa.

Kulmala oli vankilassa poliittisista syistä Suomen sisällissodan jälkeen 1918–1920. Hän oli maataloustöissä kotitilallaan Kuusjoella ja maanviljelijänä 1925–1930. Puolustusvaliokunnan jäsenenä hän vieraili 1927 Tuusulassa suojeluskuntien päällystöopistolla. 

Kulmala siirtyi Neuvostoliittoon 1931 ja oli siellä Repolan neuvostotilan ja Repolan kombinaatin palveluksessa 1932–1934. Hän toimi Neuvostoliiton kommunistisen puolueen Karjalan aluekomitean sihteerinä 1935, palasi Suomeen 1935 ja siirtyi 1936 Ruotsiin jossa hän myös kuoli. 
 
Kulmala oli Työväen ja pienviljelijäin vaaliliiton kansanedustajana 1924–1927 ja Työväen ja pienviljelijäin puolueen kansanedustajana 1927–1930 edustaen Turun läänin eteläistä vaalipiiriä. Hän oli Kuusjoen kunnanvaltuuston jäsenenä ja kuului Suomen kommunistisen puolueen keskuskomiteaan.

Lähteet 

Kansanedustajat
SKP:ssä (1918–1990) vaikuttaneet henkilöt
Suomen sosialistisen työväenpuolueen poliitikot
Kuusjoen kunnanvaltuutetut
Varsinais-Suomen vaalipiiri
Neuvostoliitonsuomalaiset henkilöt
Vuonna 1891 syntyneet
Vuonna 1936 kuolleet
Jaakko Liedes

Jaakko Arvid Liedes (5. kesäkuuta 1886 Ii – 15. toukokuuta 1958 Oulu) oli suomalainen pienviljelijä, kirvesmies ja Työväen ja pienviljelijäin puolueen kansanedustaja.

Liedeksen vanhemmat olivat maanviljelijä Kaarlo Liedes ja Margareta Mikkola. Hän kävi kansakoulun ja kaksi vuotta käsityökoulua.

Liedes toimi puuseppänä, satamatyömiehenä ja höyrypurren perämiehenä. Hän oli pienviljelijä Iissä 1910–1958, teki kirvesmiehen töitä ja oli Iin satamatyöosuuskunnan toimitusjohtajana 1915–1925. Liedes oli vankilassa poliittisista syistä Suomen sisällissodan jälkeen 1918 ja uudelleen hänet tuomittiin 1930 ns. kommunistilakien perusteella ja hän oli Tammisaaren vankilassa 1930–1933.
 
Liedes oli Työväen ja pienviljelijäin vaaliliiton kansanedustajana 1924–1927 ja Työväen ja pienviljelijäin puolueen kansanedustajana 1927–1930 edustaen Oulun läänin pohjoista vaalipiiriä. Hän oli Iin kunnanvaltuuston ja kunnanhallituksen puheenjohtajana. 

Jaakko Liedes oli naimisissa vuodesta 1909 Hanna Järvenpään kanssa. Heidän lapsiaan olivat SKDL:n kansanedustajana toiminut Pentti Liedes, joka kuului Suomen kommunistisen puolueen ns. taistolaiseen vähemmistöön, sekä Neuvostoliittoon asettunut kirjailija Ahti Liedes.

Lähteet

Kirjastovirman henkilögalleria : Jaakko Liedes 

Kansanedustajat
Suomen sosialistisen työväenpuolueen poliitikot
Iin kunnanvaltuutetut
Oulun läänin pohjoinen vaalipiiri
Vuonna 1886 syntyneet
Vuonna 1958 kuolleet
Durango (kaupunki)

Durango on Durangon osavaltion pääkaupunki Meksikossa. Vuonna 2014 siellä oli 565 300 asukasta.

Kaupunki sijaitsee Sierra Madren rehevässä laaksossa. Siirtomaa-ajoista asti se on tunnettu kuumista lähteistään, joita käytettiin terveyskylpyihin.

Lähteet

Aiheesta muualla 

Meksikon kaupungit
Chilpancingo

Chilpancingo on Guerreron osavaltion pääkaupunki Meksikossa. Vuonna 2014 siellä oli 200 100 asukasta.

Kaupunki sijaitsee Sierra Madre del Surin vuoristossa Huacapa-joen varrella.

Lähteet

Aiheesta muualla 

Meksikon kaupungit
Pachuca

Pachuca on Hidalgon osavaltion pääkaupunki Meksikossa. Vuonna 2014 siellä oli 255 800 asukasta.

Kaupunki sijaitsee noin 80 km liittovaltion pääkaupungista Méxicosta koilliseen kaivosalueella.

Lähteet

Aiheesta muualla 

Meksikon kaupungit
EFL-kausi 2013

EFL-kausi 2013 oli amerikkalaisen jalkapallon European Football Leaguen 27. ja toistaiseksi viimeinen kausi tässä muodossa. Sarjaan osallistui yksitoista joukkuetta kuudesta maasta. Suomea sarjassa edustivat Vaahteraliigan kauden 2012 finaalijoukkueet Helsinki Roosters ja Helsinki Wolverines. Sarjan voitti Raiffeissen Vikings Vienna Itävallasta. Voitto oli wieniläisille viides.

Joukkueet

Alkulohkot

Alkulohko A

Alkulohko B

Alkulohko C

Pudotuspelit

Puolivälierät

Välierät

Eurobowl XXVII

Aiheesta muualla
 EFL 2013 ottelut
 EFL 2013 taulukot

Vuoden 2013 amerikkalainen jalkapallo
Vapaa maailma

Vapaa maailma () oli kylmän sodan aikainen nimitys, joka tarkoitti kapitalistisia valtioita vastineeksi kommunistisille valtioille. Termi menetti keskeisimmän merkityksensä vuoden 1991 jälkeen, mutta sitä on toisinaan käytetty myöhemminkin kuvaamaan länsimaita. Kylmässä sodassa vapaan maailman johtaja oli Yhdysvallat, ja tästä johtajuudesta tuli sen ulkopolitiikan keskeinen määrite toisen maailmansodan jälkeen noin vuosien 1947–1950 aikana. Nimityksellä ”Vapaan maailman johtaja” tarkoitettiin Yhdysvaltain presidenttiä.

Kylmässä sodassa vapaaseen maailmaan kuuluivat lisäksi Yhdysvaltain liittolaiset, kuten Iso-Britannia, Kanada, Länsi-Saksa ja useimmat Länsi-Euroopan maat sekä muita maita muissa maanosissa, kuten Etelä-Afrikka, Tšiang Kai-šekin johtama Kiinan tasavalta Taiwanilla ja Iran šaahin aikaan.

Termiä vapaa maailma on käytetty kylmän sodan jälkeenkin. 2000-luvulla esimerkiksi Saksan liittokansleria Angela Merkeliä on kutsuttu ”vapaan maailman johtajaksi”.

Lähteet

Kylmän sodan käsitteet
Rapport

Rapport on suomalainen journalismin joukkorahoituspalvelu, jonka kokeiluversio avattiin toukokuussa 2014. Mukana palvelussa on noin 50 suomalaista ammattijournalistia. Mukaan hyväksytyt toimittajat voivat tarjota tiettyä juttuideaa tiettyyn hintaan. Lukijat valitsevat ne juttuideat ja tekijät, joita he haluavat tukea valitsemallaan summalla.

Parhaiten rahoitusta ovat onnistuneet keräämään juttuehdotukset, joita tekijät itse ja heidän some-verkostonsa levittävät aktiivisesti.

Lähteet

Aiheesta muualla 
 Rapportin verkkosivut
 Journalisti-lehden artikkeli "Journalismin verkkokauppias"

Verkkojulkaisut
Suomalaiset verkkosivustot
Suomalaiset jääkiekkokeräilykortit

Suomalaisia jääkiekkokeräilykortteja on valmistettu useina vuosikymmeninä useiden eri yritysten toimesta. Ensimmäisen suomalaisen jääkiekon keräilykorttisarjan julkaisi Hellas vuonna 1965.

Keräily oli erityisen suosittu harrastus 1990-luvulla. Tällöin julkaistiin myös Suomen Beckett -lehteä, jossa muun muassa listattiin eri korttien arvoja.

Lähteet

Aiheesta muualla

Kirjallisuutta
 

Keräily
Keräilykortit
Eelis Rantanen

Eelis Konstantin Rantanen (5. maaliskuuta 1879 Turku – 26. kesäkuuta 1946 Turku) oli suomalainen kansakoulunopettaja ja kansanedustaja. Rauman seminaarissa opiskellut Rantanen toimi Turun kaupungin koululaitoksen palveluksessa yli 40 vuotta vuosina 1904–1945. Suomen Kristillisen Työväen Liittoa edustanut Rantanen nousi reiluksi vuodeksi kansanedustajaksi Matti Helenius-Seppälän kuoltua.

Raittiusaatetta edistänyt Rantanen oli presidentin valitsijamies vuosina 1925 ja 1931. Hän toimi myös Turun kaupunginvaltuutettuna.

Aiheesta muualla 

 

Kansanedustajat
Suomen Kristillisen Työväenliiton poliitikot
Turun kaupunginvaltuutetut
Varsinais-Suomen vaalipiiri
Suomalaiset opettajat
Vuonna 1879 syntyneet
Vuonna 1946 kuolleet
Mih’ail Sjamjonau (maastohiihtäjä)

Mih’ail Sjamjonau (; s. 6. helmikuuta 1986) on valkovenäläinen maastohiihtäjä. Hän edusti aiemmin Venäjää.

Sjamjonau debytoi maastohiihdon maailmancupissa tammikuussa 2007 Rybinskin 30 kilometrin kilpailussa sijoittuen sijalle 29. Näin ollen hän saavutti heti uransa ensimmäiset maailmancupin pisteensä. Sjamjonaun paras sijoitus maailmancupin osakilpailussa on sija 11 tammikuulta 2012 niin ikään Rybinskistä 15 kilometrin vapaan hiihtotavan kilpailusta. 

Sjamjonau kilpaili Valko-Venäjän väreissä vuoden 2014 talviolympialaisissa Sotšissa, jossa hän oli parhaimmillaan 17:s 50 kilometrin vapaan hiihtotavan kilpailussa. MM-kilpailuissa Sjamjonau on kilpaillut kolmesti Valko-Venäjän väreissä vuosina 2011, 2013 ja 2015 ollen parhaimmillaan 12. vuoden 2015 MM-kilpailuiden 15 kilometrillä Falunissa. Vuoden 2013 talviuniversiadeista Trentinosta Sjamjonau saavutti hopeaa 10 kilometriltä.

Lähteet 

Valkovenäläiset maastohiihtäjät
Vuonna 1986 syntyneet
Elävät henkilöt
Tony Revolori

Tony Revolori (syntymänimeltään Anthony Quinonez; s. 28. huhtikuuta 1996 Anaheim, Kalifornia) on yhdysvaltalainen näyttelijä. Hänet tunnetaan parhaiten roolistaan elokuvassa The Grand Budapest Hotel (2014).

Huhtikuussa 2016 Revolori sai roolin elokuvasta Spider-Man: Homecoming (2017), jossa hän esittää Peter Parkerin koulukiusaajaa Flash Thompsonia.

Lähteet 

Yhdysvaltalaiset näyttelijät
Vuonna 1996 syntyneet
Elävät henkilöt
Yhdysvaltalaiset lapsinäyttelijät
Battersea Parkin katurata

Battersea Park Street Circuit tai Battersea Park katurata on katuradan tyyppinen rata, joka valmistettiin vuodeksi 2015 Formula E -sarjan osakilpailuja varten. Rata sijaitsee Lontoossa Battersea Parkin sisällä. Radalla kilpailtiin ensimmäistä kertaa 27. – 28. kesäkuuta 2015. Kilpailu poistui kalenterista ennen kautta 2016–2017.

Voittajat

Formula E

Lähteet

Aiheesta muualla 
Kartta ja radan historiaa

Yhdistyneen kuningaskunnan moottoriradat
Formula E -radat

Wandsworthin rakennukset ja rakennelmat
Lontoon urheilu
London Fashion Week

London Fashion Week on noin viikon kestävä muotitapahtuma, joka järjestetään Lontoossa kaksi kertaa vuodessa helmikuussa ja syyskuussa. Se on yksi maailman neljästä suuresta muotiviikosta New Yorkin, Pariisin ja Milanon ohella. Tapahtuman järjestäjänä toimii British Fashion Council. Ensimmäinen London Fashion Week järjestettiin vuonna 1984.

Lähteet

Aiheesta muualla

 Virallinen sivusto

Muotitapahtumat
Lontoon tapahtumat
Parantainen

Parantainen on suomalainen sukunimi, joka sisältää ammatinnimityksen parantaja. Se on tavallinen nimi varsinkin Keski-Suomessa, missä Parantaisten lähtösija on ollut Äänekosken Parantalan kylä.

Tunnettuja Parantaisia 
Jari Parantainen, bisneskirjailija
Jyrki Parantainen, valokuvaaja, valokuvauksen professori
Martti Parantainen, sotilaskapellimestari ja musiikkieverstiluutnantti.

Fiktiivisiä Parantaisia 
Jaakko Parantainen, hahmo huumori-tv-ohjelmassa Kummeli.

Lähteet 

Sukunimet
Luettelot henkilöistä sukunimen mukaan